UZNESENIE VLÁDY SLOVENSKEJ REPUBLIKY
č. 
z    . júla 2009

k správe o stave realizácie geologických, sanačných a monitorovacích prác v lokalitách poškodených činnosťou bývalej Sovietskej armády s konkretizáciou postupu prác a finančných nárokov na nasledujúci rok

Číslo materiálu:	6324/2009-min.	
Predkladateľ:	minister životného prostredia a minister obrany 	
Vláda
A.	berie na vedomie
A.1.	správu o stave realizácie geologických, sanačných a monitorovacích prác v lokalitách poškodených činnosťou bývalej Sovietskej armády s konkretizáciou postupu prác a finančných nárokov na nasledujúci rok;
B.	schvaľuje 
B.1.	zabezpečenie nevyhnutného čerpania drénu L1 v lokalite Sliač, ktoré v roku 2010 zabráni vzniku škôd na životnom prostredí,
B.2.	zabezpečenie pokračovania realizácie sanačných prác na lokalite Sliač v jej časti: Letisko Sliač – Sever II – rajón 3, ohnisko 1 a ohnisko 2, v zmysle záverov rizikovej analýzy a schváleného projektu,
B.3.	zabezpečenie monitorovania stavu životného prostredia a stavu znečistenia horninového prostredia v zmysle návrhu Ministerstva životného prostredia SR a rizikovej analýzy v lokalitách Sliač a Vlkanová znečistených pobytom sovietskych vojsk;
C.	ukladá 
ministrovi obrany
C.1.	zabezpečiť realizáciu nevyhnutného čerpania drénu L1 a prevádzkového monitoringu podzemných vôd v lokalite Sliač podľa predloženého návrhu 
	do 31. decembra 2010
C.2.	zabezpečiť pokračovanie realizácie sanačných prác pre lokalitu Sliač v jej časti: Letisko Sliač – Sever II – rajón 3, ohnisko 1 a ohnisko 2 podľa záverov rizikovej analýzy a schválenej projektovej dokumentácie v závislosti od výšky disponibilných finančných prostriedkov
	do 31. decembra 2010
C.3.	zabezpečiť realizáciu kontrolného monitorovania stavu znečistenia horninového prostredia v zmysle návrhu Ministerstva životného prostredia SR a rizikovej analýzy v lokalitách Sliač a Vlkanová  
	do 31. decembra 2010
ministrovi životného prostredia 
C.4.	v nadväznosti na výsledky monitorovania stavu životného prostredia v lokalitách Sliač a Vlkanová navrhovať Ministerstvu obrany SR prípadné zmeny postupu sanačných opatrení 
	do 31. decembra 2010.
Vykonajú: 	minister obrany 
minister životného prostredia